alexandrainst/scandi-wiki huggingface dataset:
Bikfaya

Bikfaya (arabisk بكفيا, òg skrive Bickfaya, Beckfayya eller Bekfaya) er ein by i Matn distrikt i Libanonfjella. Steinhusa med raude tak mellom furu- og eikeskog gjer Bikfaya til ein av dei mest ettertrakta forstadane i Beirut og ein av dei mest populære feriestadane om sommaren i Libanon.

Kultur
La Fête des Fleurs à Beckfayya eller Blomsterfestivalen har tiltrekt seg turistar sidan 1934 då Maurice Gemayel starta festivalen for å bringe folk til fjellbyen. Kvart år køyrer ei rekkje kjøretøy dekorert med tusenvis av fargerike blomar og frukt gjennom hovudgata. Live musikk, basarar og val av tre venleiksdronningar, vert halde på plassane og hagane.

Demografi
Bikfaya har kring 20 000 innbyggjarar, som er maronittiske katolikkar, gresk-ortodokse, gresk-katolikkar, armensk-ortodokse og baptistar.

Etymologi
Namnet Bikfaya er ei samandraging av det arameiske (assyrisk) uttrykket «Beit Kiifa», בית קיפיא, der «Kifayya» er adjektiv av ordet «stein» på arameisk. Bikfaya tyder dermed «huset av stein» eller «steinhuset».

Geografi
Bikfaya ligg i fjella oppom Middelhavet i ei høgd på 900 til 1000 meter over havet. Han ligg 25 km frå Beirut og berre ein kort køyretur frå vintersportstaden Mzaar-Kfardebian. Somrane i Bikfaya er kjølige med periodar med tåke om ettermiddagen.

I området kring Bikfaya ligg Mhaydseh المحيدثة, Sakiyat al Mesek ساقية المسك og Bhersaf بحرصاف.

Turisme
Det finst mange restaurantar og hotell i Bikfaya. Her er òg mange underhaldningssenter og offentlege hagar. Naas er ei naturleg kjelde og ein av dei mest populære stadane i Bikfaya. Naas har vore kjend for dei lækjande eigenskapane sine.

Kjelder
Denne artikkelen bygger på «Bikfaya» frå ,  den 22. august 2014. 
 oppgav desse kjeldene:

Matn distrikt
Busetnader i Libanonfjella guvernement
Baskinta

Baskinta (arabisk بسكنتا) er ein libanesisk landsby kring 1300 meter over havet. Baskinta er kjend for den vakre naturen og det moderate klimaet. Baskinta har vorte eit senter for mountain biking med mange stiar og eit sykkelmiljø i utvikling. Han var ein gong hovudstaden for den assyrisk-kristne staten Marada. Baskinta er òg kjend for dei mange fruktene som vert dyrka her, som eple og vindruer. Av innbyggjarane finn ein 70% kristne og maronittar og 30% gresk-ortodokse.

Historie
Baskinta har mange ruinar, og ein har funne keramikk her attende til fønikisk og antikk gresk tid. Grekarane kjende Baskinta og bygde palass som det framleis finst enorme steinar, søler og undergrunnspassasjar frå. 

Byen var heimstaden til Mikhail Naimeh (1889-1988), ein av dei største tenkjarane i Libanon, som skreiv ykje om Baskinta i skriveria sine.

Bakgrunnsstoff
 Baskinta Online
 Baskinta

Kjelder
Denne artikkelen bygger på «Baskinta» frå ,  den 22. august 2014. 
 oppgav desse kjeldene:

Baskinta
Baskinta
Bteghrine

Bteghrine (arabisk بتغرين, òg skrive Bteghrin og Btighrin) er ein kommune i Matn distrikt i Libanonfjella guvernement i Libanon.

Etymologi 
Det eksakte opphavet til namnet Bteghrine er ukjend, men tydingar kan vere «krigarstaden», «steinstaden» og «huset av dei tristaste» - ein referanse til eit stort slag her kring 1290 då tusenvis av menneske døydde.

Geografi 
Bteghrine ligg nær fjellet Sannine i aust, Wadi el-Jamajem i nord, Jiwar i vest, og  Khonchara i sør. Kommunen består av sju nabolag og fire fjerntliggande område.

Nabolag 
 Haret al-Ain
 Haret al-Dara
 Haret al-Shahara
 Haret al-Shawyee
 Haret al-Ssaha
 Haret al-Wata
 Haret Ali
 haret al asfourieh

Fjerntliggande område 

 Bsefrine
 Meisree
 Sabourta
 Zaarour

Kjende folk frå Bteghrine 
 Elias Murr – libanesisk visestatsminister og forsvarsminister
 George Hawi – tidlegare sekretær for Det libanesiske kommunistpartiet, myrda 21. juni 2005 av ei bombe plassert under bilen hans.
 Greg Simon (Saliba) – tidlegare politisk rådgjevar for den tidlegare amerikanske visepresidenten Al Gore frå 1993 til 1997
 Michel Murr – tidlegare libanesisk innanriksminister
 Gabriel Murr – tidlegare libanesisk innanriksminister

Kjelder 
Denne artikkelen bygger på «Bteghrine» frå ,  den 22. august 2014. 
 oppgav desse kjeldene:

Bakgrunnsstoff 
 Bteghrine.com
 libanesisk Government Portal for Information & Forms - Municipality of Bteghrine
 Tutorsaliba.com

Busetnader i Libanonfjella guvernement
Matn distrikt
Turistmål i Libanon
Dbayeh

Dbayeh  (arabisk ضبية) er ein by ved Middelhavet i Matn distrikt i Libanonfjella guvernement, mellom Beirut og  Jounieh. 

Det ligg fleire hotell og restaurantar i byen.

Bakgrunnsstoff
Official La Marina Page 
Dbayeh 
Dbayeh, articles from UNWRA

Palestinske flyktningleirar i Libanon
Busetnader i Libanonfjella guvernement
Matn distrikt
Dhour El Choueir

Dhour El Choueir (arabisk ضهور الشوير) er ein fjellby i Libanon ('dhour' tyder 'fjelltopp'). Han ligg litt nord for hovudvegen mellom Beirut og Damaskus. Han ligg oppom byen Beirut og Middelhavet, 30 km frå Beirut og 42 km frå Beirut internasjonale lufthamn.

Han er ein populær feriestad om sommaren i Libanonfjella. Dhour El-Choueir har eit karneval kvart år i august. 

Han er fødestaden til Anton Saadeh som skipa Det syriske sosialnasjonalistiske partiet and of Tanios Bou-Nader Khneisser, the father of the Sword & Shield Folkloric Dance.

Byen låg ved frontlinja under den libanesiske borgarkrigen.

Halvparten av innbyggjarane er gresk-ortodokse og den andre halvparten hovudsakleg gresk-katolikkar og maronittar.

Kjelder
Denne artikkelen bygger på «Dhour El Choueir» frå ,  den 22. august 2014. 
 oppgav desse kjeldene:

Bakgrunnsstoff
 Choueir.com

Matn distrikt
Busetnader i Libanonfjella guvernement
Douar

Douar eller Ed-Douar (arabisk الدوار) er ein liten, hovudsakleg maronittisk landsby i Metn distrikt i Libanonfjella guvernement i Libanon. 

Kommunen Douar ligg 28 km frå Beirut, hovudstaden i Libanon. Han ligg 1150 meter over havet og har eit areal på 1,32 kvadratkilometer.

Kjelder
Denne artikkelen bygger på «Douar» frå ,  den 22. august 2014. 
 oppgav desse kjeldene:

Busetnader i Libanonfjella guvernement
Matn distrikt
Dik El Mehdi

Dik El Mehdi er ein landsby i Matn distrikt i Libanonfjella. Folketalet er estimert til 2 096. Landsbyen ligg 18 km frå Beirut. Dei fleste innbyggjarane stammar frå Ashkar-familien.

Kjelder
Denne artikkelen bygger på «Dik El Mehdi» frå ,  den 22. august 2014. 
 oppgav desse kjeldene:

Busetnader i Libanonfjella guvernement
Matn distrikt
Ouyoun

Ouyoun aller Aiyoun (arabisk العيون) er ein landsby i Libanonfjella guvernement i Libanon. Han er mest kjend for åsane, furuskogane og vasskjeldene sine. Namnet «Ouyoun» tyder 'kjelder' og kjem av dei mange vasskjeldene her.

Geografi 
Ouyoun ligg nord for Broumana og dekkjer eit område på kring 10 kvadratkilometer. Han ligg 800 meter over havet, og kring 15 km aust for Beirut.

Kjelder

Denne artikkelen bygger på «Ouyoun» frå ,  den 22. august 2014. 
 oppgav desse kjeldene:

Busetnader i Libanonfjella guvernement
Matn distrikt
Kfarakab

Kafarakab (arabisk كفرعقاب, òg skrive Kfarakab eller Kfar Akab) er ein landsby i fjella i Libanon.

På arabisk tyder namnet «haukeheimen». Landsbyen ligg i Matn distrikt i Libanonfjella guvernement. Han vart grunnlagd kring 1560 då tre familiar frå Maalouf-klanen, som budde på andre sida av dalen i landsbyen Mhaydse.

Kjelder

Denne artikkelen bygger på «Kfarakab» frå ,  den 22. august 2014. 
 oppgav desse kjeldene:

Bakgrunnsstoff
Offisiell nettstad

Busetnader i Libanonfjella guvernement
Matn distrikt
Ain Saadeh

Ain Saadeh (arabisk عين سعادة, òg skrive Ain Saadée og Ain Saade) er ein forstad nordaust for hovudstaden Beirut i Libanon.

Ain Saade er ein tradisjonell kristen landsby i dei vakre fjella i Libanon oppom Middelhavet, med kring 10 000 innbyggjarar. 

Landsbyen har fleire butikkar, pubar, restaurant og hotell.

Etymologi
Namnet «Ain Saadeh» syner til den naturlege kjelda i byen og tyder «Lukkekjelda»

Kjelder
Denne artikkelen bygger på «Ain Saadeh» frå ,  den 22. august 2014. 
 oppgav desse kjeldene:

Matn distrikt
Busetnader i Libanonfjella guvernement
Beit Mery

Beit Mery (arabisk بيت مري) er ein libanesisk by oppom hovudstaden Beirut.  Byen har vore ein feriestad om sommaren sidan fønikarane og seinare romarane. Namnet kjem frå arameisk og tyder «Huset til herren min». På ein av dei tre åsane kring Beit Mery (sør for byen) ligg ruinane av gamle fønikiske og romerske tempel. I dag står ei kyrkje og eit kloster over den øvre delen av det gamle romerske tempelet. 

Kvar vinter vert den årlege Al Bustan-festivalen halde her, med internasjonale drama- og dansegrupper, i tillegg til orkester og kammergrupper. 

Innbyggjarane i Beit Mery er hovudsakleg kristen (maronittar, gresk-ortodokse, gresk-katolikkar, armensk-ortodokse) og drusarar.

Kjelder
Denne artikkelen bygger på «Beit Mery» frå ,  den 22. august 2014. 
 oppgav desse kjeldene:

Bakgrunnsstoff
http://www.beitmery.com

Stader frå yngre steinalder
Busetnader frå yngre steinalder
Arkeologiske funn i Libanon
Den fruktbare halvmånen
Busetnader i Libanonfjella guvernement
Matn distrikt
romerske koloniar
Turistmål i Libanon
Baabdat

Baabdat (arabisk بعبدات) er ein by i Matn distrikt i Libanonfjella, 22 km frå Beirut mellom 800 og 1100 meter over havet. Dei frodige furuskogane kring byen gjer han til ein populær feriestad om sommaren, særleg for folk frå Beirut. Byen ligg nær Brummana, ein av dei mest yrande feriestadane i Libanonfjella.

Demografi

Innbyggjarane i Baabdat er anten frå Den maronittisk-katolske kyrkja eller den romersk-katolske kyrkja.

Etymologi
Namnet «Baabdat» kjem frå det arameiske ordet beit abdutha, som tyder «heimstaden til beundring». Namnet syner til eit gammalt tempel bygd av fønikarane.

Historie
Då Libanon var ein del av Romarriket var Baabdat eit senter for tømmerhogst som transporterte tømmer til skipsverfta i Beirut.

Kjende folk frå Baabdat
Baabdat er fødestaden til den tidlegare libanesiske presidenten Émile Lahoud, politikaren Nassib Lahoud og filmregissøren Carmenlabaki.

Kjelder
Denne artikkelen bygger på «Baabdat» frå ,  den 22. august 2014. 
 oppgav desse kjeldene:

Bakgrunnsstoff
Toufic Labaki
Fallingrain

Busetnader i Libanonfjella guvernement
Matn distrikt
Romerske koloniar
Jdeideh

Jdeideh (arabisk جديدة المتن, al-Judaydat, òg skrive Jdayde, Jdaideh og Jdeidet el-Matn) er ein kystkommune og det administrative senteret i Matn distrikt i Libanonfjella guvernement i Libanon.

Jdeideh dekkjer eit areal på kring 6 km². Han ligg i dei nordlege forstadane i Beirut og er ein del av Stor-Beirut. Kommunen er danna av dei tre landsbyane Jdeidet el-Matn, Bauchrieh og Sed el Bauchrieh, med i alt nesten 160 000 innbyggjarar.

Jdeideh er eit viktig industriområde, men har òg ein del handels- og bankverksemd.

Arkeologi

Det er gjort tre arkeologiske funn i Jdeideh-området av jesuittar. To av dei er flintfunn frå yngre steinalder frå Qaraoun-kulturen.

Kjelder
Denne artikkelen bygger på «Jdeideh» frå ,  den 22. august 2014. 
 oppgav desse kjeldene:

Bakgrunnsstoff
Jdeide Bouchrieh Sed kommune 
Ikamalebanon.com

 
Busetnader i Libanonfjella guvernement
Matn distrikt
Den fruktbare halvmånen
Arkeologiske funn i Libanon
Busetnader i Libanon
Stader frå yngre steinalder
Mrouj

Mrouj (arabisk المروج, òg skrive Mrouje og El Mrouj) er ein kommune i Matn distrikt i Libanonfjella guvernement i Libanon. Namnet tyder «Enga»

Mroujsjøen ligg kring 3 km nord for byen. Sjøen er vasskjelde for mange landsbyar i Matn distrikt

Område i kommunen 
 Mtein
 Zaarour
 Bois Du Boulognes
 Marjaba

Økonomi 
Mrouj er ein turiststad både om sommaren og for vintersport om vinteren. Zaarour vintersportstad ligg kring 6 km nord for Mrouj.

Kjelder 
Denne artikkelen bygger på «Mrouj» frå ,  den 22. august 2014.

Bakgrunnsstoff 
 Google Satellite Picture of Mrouje

Busetnader i Libanonfjella guvernement
Matn distrikt
Kaakour

Kaakour er ein liten landsby i Matn distrikt i Libanon. Han ligg kring 950 meter over havet, i eit fjellområde omgjeve av furutre. Alle innbyggjarane i Kaakour er maronittar.

Kjelder 
Denne artikkelen bygger på «Kaakour» frå ,  den 22. august 2014. 
 oppgav desse kjeldene:

Busetnader i Libanonfjella guvernement
Matn distrikt
Sin el Fil

Sin el-Fil (arabisk سن الفيل,  Sin al-Fīl) er ein forstad aust i Beirut i Matn distrikt i Libanonfjella guvernement i Libanon.

Namnet tyder «elefanttanna». Det er gjort fleire funn her frå yngre steinalder.

Venskapsbyar
  Prato i Italia, sidan 2008

Kjelder
Denne artikkelen bygger på «Sin el Fil» frå ,  den 22. august 2014. 
 oppgav desse kjeldene:

Bakgrunnsstoff
 Municipality of Sin el Fil  (arabisk)

Busetnader i Libanonfjella guvernement
Matn distrikt
Den fruktbare halvmånen
Arkeologiske funn i Libanon
Busetnader i Libanon
Stader frå yngre steinalder
Broummana

Brummana (arabisk برمانا) er ein by i Matn distrikt i Libanonfjella guvernement i Libanon. Han ligg aust for Beirut med utsyn over hovudstaden og Middelhavet.

Som dei fleste landsbyane i området har Brummana eit arameisk namn som truleg tyder huset til Rammana, guden for luft, uvêr og torevêr.

Klima
Somrane er uvanleg tørre i Brummana og byrjar tidleg i mai og endar i midten av oktober. Sommartemperaturane går sjeldan over 30 ºC. Luftfukta om sommaren er i snitt 68 %. Vinteren er våt og mild med ein temperatur som varierer mellom 5 og 18 ºC, stundom med snøfall.

Demografi
Brummana er heimstad til forskjellige religiøse grupper, sjølv om kristne, hovudsakleg gresk-ortodokse, utgjer 49% og maronittiske katolikkar utgjer 41%, medan drusarar er ein større minoritet. Mange arabiske turistar frå landa kring Persiabukta kjem hit om sommaren. 

Det står ei særs gammal gresk-ortodokse kyrkje i Brummana. Kyrkja til profeten Cha'ya (Isaiah) var opphavleg ei austromersk festning som er kring 1 500 år gammal, men vart omgjort til ei kyrkje på 600-talet.

Turisme
Brummana er ein av dei største turiststadane i Libanon om sommaren på grunn av det behagelege klimaet. Han ligg øvst på ein furukledd ås med flott utsyn over Beirut, Middelhavet og fjella i aust.

Kjelder
Denne artikkelen bygger på «Broummana» frå ,  den 22. august 2014. 
 oppgav desse kjeldene:

Busetnader i Libanonfjella guvernement
Matn distrikt
Romerske koloniar
Busetnader i Libanon
Mansourieh

Mansourieh (arabisk  المنصورية, al-Manṣūriyat, òg skrive el-Mansourieh, Mansouriyeh eller Mansouriyet el-Matn) er ein landsby i Matn distrikt i Libanonfjella guvernement i Libanon.

Han ligg kring 10 km aust for Beirut, på ein åstop over hovudstaden.

Etymologi

Namnet kjem frå det arabiske منصور, Manṣūr, som tyder «sigrande», og truleg syner til eit slag mellom krossfararar og arabarar, som arabarane vann.

Geografi

Landsbyen ligg på toppen av ein rygg, og grensar i sør og sørvest til ei elv, Beirutelva og i nord til Mar Roukouz-ravinen (St. Roches). I aust glir Mansourieh saman med Ain Saadeh og Monte Verde, og heller nedover i vest til Mkalles og Sin el-Fil. På andre sida av elva i sørvest ligg Hazmieh, ein del av Baabda distrikt. Daychounieh ligg på søraustsida, mot Baabda og Louaize.

Mansourieh ligg 16 km frå hovudstaden Beirut, 16 km frå Baabda og 12 km frå Jdeideh.

Fram til tidleg i 1990-åra var Mansourieh hovudsakleg eit landleg område. Slettene ved breidda av Beirutelva vart nytta til dyrking av sitrus. Olivenlundar var tradisjonelt i dei tørrare områda. 
Furuskogar dekkj søraustsida. Vinrankar og fikentre utgjer resten av landskapet. 

Dei siste åra har kraftig urbanisering ført til at mange av dei grøne områda er erstatta av bustad- og kommersielle bygg. 

Mansourieh ligg langs hovudvegen frå Beirut til Sin el-Fil og Mkalles.

Demografi

I 2009 hadde Mansourieh kring 17 000 innbyggjarar.

Kjelder
Denne artikkelen bygger på «Mansourieh» frå ,  den 22. august 2014. 
 oppgav desse kjeldene:

Bakgrunnsstoff 
 Nettside

Busetnader i Libanonfjella guvernement
Matn distrikt
Arkeologiske funn i Libanon
Romerske stader i Libanon
Romerske akveduktar
Mkalles

Mkalles (arabisk  المكلس, al-Mkalles) er ein by i Matn distrikt i Libanonfjella guvernement i Libanon. Mkalles er ein del av Mansourieh kommune.

Kjelder
Denne artikkelen bygger på «Mkalles» frå ,  den 22. august 2014. 
 oppgav desse kjeldene:

Busetnader i Libanonfjella guvernement
Matn distrikt
Daychounieh

Daychounieh (arabisk   الديشونية  , Al-Dayšūniyat, òg skrive Al-Daychounieh) er ein landsby i Matn distrikt i Libanonfjella guvernement i Libanon. Daychounieh er ein del av Mansourieh kommune.

Geografi 
Daychounieh ligg 21 km frå hovudstaden Beirut, 26 km frå provinshovudstaden Baabda og 15 km frå distriktssenteret Jdeideh.

Beirutelva flyt aust til vest frå Libanonfjella, gjennom Daychounieh til Middelhavet.

Demografi
I 2009 hadde Daychounieh kring 800 innbyggjarar.

Kjelder
Denne artikkelen bygger på «Daychounieh» frå ,  den 22. august 2014. 
 oppgav desse kjeldene:

Busetnader i Libanonfjella guvernement
Matn distrikt
Cornet Chahwan

Cornet Chahwan (arabisk قرنة شهوان, òg skrive Kornet Chehwan) er ein mellomstor by i Libanonfjella i Metn distrikt i Libanon. Cornet Chahwan er kommunesenteret for fire landsbyar, som i tillegg til Cornet Chahwan er Ain Aar, Beit El Kikko og Hbous. Totalt dekkjer kommunen kring 5 kvadratkilometer, og av dette er over 30 % grøntareal. 

Byen har kring 30 000 innbyggjarar, dei fleste av dei katolikkar. Byen er setet for det maronittiske erkebispesetet i Matn. Det ligg mange kyrkjer i byen, mellom anna den historsike St. Peter og Paulus-kyrkja.

Kjelder
Denne artikkelen bygger på «Cornet Chahwan» frå ,  den 22. august 2014. 
 oppgav desse kjeldene:

Bakgrunnsstoff
Offisiell nettstad

Kjelder
Denne artikkelen bygger på «Cornet Chahwan» frå ,  den 22. august 2014. 
 oppgav desse kjeldene:

Qornet Shehwan
Qornet Shehwan
MarMoussa

MarMoussa (arabisk مار موسى, òg skrive Mar-Moussa) er ein by i Libanon i Matn distrikt i Libanonfjella guvernement. Han ligg 25 km frå Beirut i ei høgd mellom 900 og 1150 meter over havet.

Historie 

I 1753 bygde ei gruppe libanesiske munkar klosteret Mar Moussa Al-Habshi over ruinane av ein eldre heilagdom. I seinare år slo familiar frå Jbail, Chbaniyé og Bikfaya seg ned i området, der dei vart tilsett for å dyrke landområda til klosteret. Gradvis voks samfunnet til ein landsby kalla Mar Moussa Ed-Douar. Med støtte frå regjeringa i 1950-åra, klarte bøndene å overta jorda og utvide landsbyen. Sidan den gong er det bygd mange villaer og hus i området rundt, som er dekt av furuskog. Det mest markante landemerket i landsbyen er klosteret og vindmølla. 

Innbyggjarane i MarMoussa er følgjarar av Den maronittisk-katolske kyrkja.

Kjelder
Denne artikkelen bygger på «MarMoussa» frå ,  den 22. august 2014. 
 oppgav desse kjeldene:

Busetnader i Libanonfjella guvernement
Matn distrikt
Khenchara

Khenchara  (arabisk الخنشارة) er ein landsby i Libanon. Han ligg i Metn distrikt i Libanonfjella mellom Bologna (بولونيا), Bteghrine (بتغرين) og Dhour El Choueir - Ain el Sendianeh (ضهور الشوير - عين السنديانة).

Landsbyen ligg 30 km nordaust for Beirut i ei høgd på mellom 1070 og 1200 moh. Landsbyen består av tradisjonelle murhus med raude tak.

Kenchara og Jouar ligg i same kommune.

St. Johannes av Chouweir-klosteret, eit melkittisk-katolsk kloster, ligg i Khenchara, grunnlagd i 1696-97. Den eldste av dei tre kyrkjene er tileigna St. Johannes døyparen og er datert til 1100-talet. St. Nikolas-kyrkja er frå 1700-talet og har ein vakker ikonostas i tre.

Kjelder

Denne artikkelen bygger på «Khenchara» frå ,  den 22. august 2014. 
 oppgav desse kjeldene:
Khencharajwar  (arabisk)
Turisme @ Lebanon.com

Busetnader i Libanonfjella guvernement
Matn distrikt
Bourj Hammoud

Bourj Hammoud eller Burj Hammud (arabisk برج حموﺪ, armensk Պուրճ Համուտ) er ein forstad nordaust i Beirut i Libanon i Matn distrikt og er ein del av Stor-Beirut. Forstaden er busette av mange armenarar. Bourj Hammoud er eit industriormåde og eit av dei tettast folkesette distrikta i Midtausten.

Historie 
Bourj Hammoud vart grunnlagd av overlevande det armenske folkemordet i 1915 og voks hovudsakleg i 1930-åra. Då dei sjuke og utmatta armenarane som hadde overlevd daudemarsjane i Deir ez-Zor (Syria) nådde Beirut etter Det osmanske riket kollapsa, fekk dei løyve til å bygge skur på austbreidda av Beirutelva som på den tida var eit myrlendt område. Dei fekk så løyve til å reise hus og bygningar som framleis står i dag. I 1952 vart Bourj Hammoud ein sjølvstendig kommune og er i dag ein del av Nord-Metn. 

Bourj Hammoud og kommunen vart grunnlagd av den armensk-katolske presten Paul Ariss, som la grunnlaget for den livlege byen og senteret for det armenske samfunnet i Libanon. Han var i lang tid ordførar i kommunen. Hovudgata i Bourj Hammoud er kalla opp etter han. 

I den tidlege tida var det to rivaliserande armenske politiske parti i byen, den armenske revolusjonsføderasjonen og Det sosialdemokratiske Hunchaki-partiet, som kjempa om kontroll i den nyoppretta slummen. Dette førte til forskjellige kranglar og attentat i det armenske miljøet i Libanon. Det heile toppa seg under Libanonkrisa i 1958, då dei to paria og støttespelarane deira vart poliserte på grunn av ein religiøs strid over kva katolikos som skulle leie Den armenske apostoliske kyrkja. Forholdet mellom dei to partane betra seg utover i 60- og 70-åra.

Borgarkrig
Den libanesiske borgarkrigen truga det armenske samfunnet i Beirut. Armenarar følte dei måtte halde saman i denne urolege tida, og samla seg i Bourj Hammoud. Mange armenarar tok til våpen for å forsvare byen mot motstandardane, men dei armenske politiske partia prøvde å halde seg nøytrale så best dei kunne. På grunn av dette utøvde maronittiske militsgrupper sterkt press mot armenarane og gjekk til og med til angrep på eit kvarter i Bourj Hammoud.

Israel-Libanon-konflikten i 2006
Under Israel-Libanon-konflikten i 2006 tok kyrkjene og skulane i Bourj Hammoud i mot flyktningar, og gav dei mat og ly. Etter konflikten føreslo Tyrkia å sende somme av soldatane sine til Libanon som ein del av UNIFIL. Dei fleste armenarane var sterkt i mot dette. Dei heldt demonstrasjonar mot dei tyrkiske styrkane i Bourj Hammoud.

Geografi
Bourj Hammoud ligg like utafor hovudvegen og er omgjeve av Dora, Karantina, Sin el Fil og Achrafieh.

Dei fleste bustadområda og husa i Bourj Hammoud vart bygde frå 1930-åra til 1970-åra. Dei er som regel to til fire etasjar høge.

Kjende folk frå Bourj Hammoud
 Hassan Nasrallah – leiar for Hizbollah
 Pierre Chammassian – komikar

Sjå òg
armenarar i Libanon

Kjelder 

Denne artikkelen bygger på «Bourj Hammoud» frå ,  den 22. august 2014. 
 oppgav desse kjeldene:

Bakgrunnsstoff 
Offisiell nettstad
Bilete av Bourj Hammoud 

Armenske samfunn
Bydelar i Beirut
Matn distrikt
Dora i Libanon

Dora (arabisk الدورة) er ein forstad nord for Beirut i Matn distrikt i Libanonfjella guvernement. Forstaden har handels- og bustadområde. Dora vert administrert av Bourj Hammoud kommune.

Demografi
Dora er hovudsakleg ein kristen forstad i Beirut, men folk frå andre trusretningar bur her òg. Utanlandske arbeidarar, hovudsakleg egyptarar, irakarar og folk frå Sri Lanka bur i dei billigare områda.

Økonomi
Dora er ein av dei travlaste forstadane i Beirut med mange føretak og fabrikkar. Dora handelssenter er eit fleirbrukssenter og eit av dei største kjøpesentera i Libanon, City Mall. Her er òg kino.

Kjelder

Denne artikkelen bygger på «Dora i Libanon» frå ,  den 23. august 2014. 
 oppgav desse kjeldene:

Busetnader i Libanonfjella guvernement
Matn distrikt
Nabay

Nabay er ein kommune i Matn distrikt i Libanonfjella guvernement i Libanon. Nabay ligg 16 km frå hovudstaden Beirut. Han ligg 500 moh, og strekkjer seg over 388 hektar.

Av stader i nærleiken finn ein Ramiyah, Bsalim, Majdub og Al Mutaylib. Dei næraste større byane er Tripoli, Batroun, Byblos, Beirut, Saida og Tyr.

Kjelder
Denne artikkelen bygger på «Nabay» frå ,  den 23. august 2014. 
 oppgav desse kjeldene:

Matn distrikt
Busetnader i Libanonfjella guvernement
Rabieh

Rabieh (arabisk الرابية) er ein forstad heilt nord i Stor-Beirut i Libanon, kring 20 minuttars køyretur frå Beirut. Han ligg ved foten av Libanonfjella, på vegen til Bikfaya. Rabieh fekk ein kraftig auke i folketalet seint i 1980-åra, etter den libanesiske borgarkrigen. Dei fleste innbyggjarane i Rabieh er kristne, og vert rekna som eit av dei dyraste områda å busette seg i Libanon. Det ligg mange flotte villaer i åssida.

Kjelder
Denne artikkelen bygger på «Rabieh» frå ,  den 23. august 2014. 
 oppgav desse kjeldene:

 
Rabieh
Rabieh
Armenske samfunn